ट्रैफिक : नपा को कई बार दे चुके हैं प्लान
नपा: सड़क बनाने के बाद सुधरेंगे हालात
शहर को अमृतसिटी में शामिल किया जाना भले ही शहर के लिए गौरव की बात हो लेकिन शहर में जगह- जगह हो रहे नाजायज कब्जे नगर निकाय की कार गुजारियों पर एक सवालिया निशान हैं। शहर की मुख्य सड़क और मुख्य मार्गों पर हो रहे कब्जे से आम आदमी परेशान हैं। कोर्ट रोड पर सब्जी मंडी से दुर्गा टॉकीज की तरफ जाने वाले रास्ते पर कब्जों की भरमार है। आम शहरी के लिए इस सड़क से गुजर पाना मुश्किल होता है। शाम के समय तो स्थिति और भी खराब हो जाती है जब यहां से निकलना तो दूर यहां पैदल चलना भी मुश्किल हो जाता है। मामले में नपा का कहना है कि ये सड़क बहुत जल्द बनने वाली है ओर निर्माण कार्य पूरा होने के बाद ये समस्या जड़ से खत्म हो जाएगी। जबकि यातायात विभाग का कहना है कि कई बार नपा को इस रोड पर कार्रवाई के लिए कहा गया है कि लेकिन नपा है कि आज- और कल ,आज और कल से का बहाना बना कर मामले को टाल रही है। ऐसे में इस प्रमुख मार्ग का हाल अब एक छोटी सब्जी मंडी की तरह हो गया है।
इस सड़क पर आलम ये है कि दुकानदारों ने फुटपाथ पर तो कब्जा जमा ही रखा है लेकिन यहां सड़क को घेर कर अपनी दुकानें सजा ली हैं। दुकानदारों के द्वारा सड़क को घेरने के बाद 60 फीट की सड़क 25 से 30 फीट की रह जाती है। खास बात ये है कि इस सड़क पर कई बार कार्रवाई की गई है। लेकिन नपा की लापरवाही की वजह से बार बार कब्जे हो रहे हैं।
नेता वोट बैंक और अफसर विवाद की वजह से चुप
इस सड़क पर हालात हाथ ठेला, रेडी और स्थाई दुकानदार खराब कर रहे हैं। नेता वोट बैंक के चलते इन लोगों से कुछ बोल नहीं रहे हैं। और अफसर और पुलिस विवाद के चलते यहां कार्रवाई करने से पीछे हट रहे हैं। ऐसे में सारी परेशानी आम जनता के लिए हो रही है।
किसी ने चबूतरा बढ़ाया तो किसी ने सड़क पर रखा सामान
यह रोड शहर की सबसे व्यस्ततम रोड मानी जाती है यहां किसी ने सड़क पर चबूतरा बना लिया है तो कोई सड़क पर अपनी दुकान का सामान सजाए है इस वजह से यहां की परेशानी बढ़ गई है और लोगों को भी अब परेशानी का सामना करना पड़ रहा है,यहां से निकलने में जगह कम होने से परेशानी आने जाने वाले लोगों के साथ वाहन चालकों को भी हो रही है।
नपा टालमटोल कर रही है
हमने तो इस रोड के लिए एक व्यवस्थित ट्रैफिक प्लान बनाया है। लेकिन नपा उस पर अमल ही नहीं करना चाह रही है। कई बार सीएमओ, नपाध्यक्ष, और यहां तक की नपा के उपाध्यक्ष को भी कहा कि यहां पर हमारी मदद करो।लेकिन वे लोग मामले में टालमटोल कर रहे हैं। हम अब इस मामले में कलेक्टर शिवपुरी की मदद लेंगे। कृपाल सिंह राठौर, यातायात प्रभारी, शिवपुरी
यह सड़क बनानी है, इसलिए थोड़ी देरी हो रही है
इस रोड का काम ही जल्द ही शुरू हो जाएगा।एक बार राजेश्वरी रोड काम पूरा हो जाए। तो हम इस सड़क को ही बनाने का काम करेंगे। इसलिए थोड़ा लेट हो रहा है। रणवीर कुमार सीएमओ, नपा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva